CELEX: 32011D0014
Language: hu
Date: 2011-01-13 00:00:00
Title: 2011/14/EU: A Bizottság határozata ( 2011. január 13. ) az építési termékek megfelelőségének a 89/106/EGK tanácsi irányelv 20. cikkének (2) bekezdése szerinti, a vakolatos összetett külső hőszigetelő rendszerekre/készletekre (ETICS) vonatkozó igazolási eljárásáról szóló 97/556/EK határozat módosításáról (az értesítés a C(2011) 34. számú dokumentummal történt)  EGT-vonatkozású szöveg

14.1.2011   
            
            
               HU
            
            
               Az Európai Unió Hivatalos Lapja
            
            
               L 10/5
            
         A BIZOTTSÁG HATÁROZATA
   (2011. január 13.)
   az építési termékek megfelelőségének a 89/106/EGK tanácsi irányelv 20. cikkének (2) bekezdése szerinti, a vakolatos összetett külső hőszigetelő rendszerekre/készletekre (ETICS) vonatkozó igazolási eljárásáról szóló 97/556/EK határozat módosításáról
   (az értesítés a C(2011) 34. számú dokumentummal történt)
   (EGT-vonatkozású szöveg)
   (2011/14/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az építési termékekre vonatkozó tagállami törvényi, rendeleti és közigazgatási rendelkezések közelítéséről szóló, 1988. december 21-i 89/106/EGK tanácsi irányelvre (1) és különösen annak 13. cikkének (4) bekezdésére,
   az építésügyi állandó bizottsággal folytatott konzultációt követően,
   mivel:
   
               (1)
            
            
               Az építési termékek megfelelőségének a 89/106/EGK tanácsi irányelv 20. cikke (2) bekezdése szerinti, a vakolatos összetett külső hőszigetelő rendszerekre/készletekre (ETICS) vonatkozó igazolási eljárásáról szóló, 1997. július 14-i 97/556/EK bizottsági határozat (2) csak azokra a termékekre terjed ki, amelyeket európai műszaki engedélyek szabályoznak, annak ellenére, hogy e termékek némelyike harmonizált európai szabványok alá is tartozhat.
            
         
               (2)
            
            
               A 97/556/EK határozatot ezért módosítani kell annak érdekében, hogy az Európai Szabványügyi Bizottság (CEN) által kidolgozandó harmonizált európai szabványokkal szabályozott termékek esetében is alkalmazható legyen,
            
         ELFOGADTA EZT A HATÁROZATOT:
   1. cikk
   A 97/556/EK határozat a következőképpen módosul:
   
               1.
            
            
               A 2. cikk helyébe a következő szöveg lép:
               „2. cikk
               A II. mellékletben meghatározott megfelelőségi igazolási eljárást az európai műszaki engedélyre vonatkozó iránymutatások kidolgozására vonatkozó megbízásban fel kell tüntetni. A III. mellékletben meghatározott megfelelőségi igazolási eljárást a harmonizált európai szabványok kidolgozására vonatkozó megbízásban fel kell tüntetni.”
            
         
               2.
            
            
               A határozat egy új, III. melléklettel egészül ki, amelynek szövegét ennek a határozatnak a melléklete tartalmazza.
            
         2. cikk
   Ennek a határozatnak a tagállamok a címzettjei.
   
      Kelt Brüsszelben, 2011. január 13-án.
      
         
            a Bizottság részéről
         
         Antonio TAJANI
         
            alelnök
         
      
   
   
      (1)  HL L 40., 1989.2.11., 12. o.
   
      (2)  HL L 229., 1997.8.20., 14. o.
   
      MELLÉKLET
      
         
            „III. MELLÉKLET
            TERMÉKCSALÁD
            
               VAKOLATOS ÖSSZETETT KÜLSŐ HŐSZIGETELŐ RENDSZEREK/KÉSZLETEK (1/1)
            
            
               Megfelelőségi igazolási rendszerek
            
            Az alábbiakban felsorolt termék(ek) és rendeltetésszerű felhasználási terület(ek) tekintetében a CEN felkérést kap a vonatkozó harmonizált európai szabványokban a következő megfelelőségi igazolási rendszer előírására:
            
                        Termék(ek)
                     
                     
                        Rendeltetésszerű használat
                     
                     
                        Tűzveszélyességi szint(ek) vagy osztály(ok)
                        
                           (tűzzel szembeni viselkedés)
                        
                     
                     
                        Megfelelőségi igazolási rendszer(ek)
                     
                  
                        Vakolatos összetett külső hőszigetelő rendszerek/készletek (ETICS)
                     
                     
                        külső falakon
                     
                     
                        bármely
                     
                     
                        1
                     
                  
                        1. rendszer: lásd a 89/106/EGK irányelv III. melléklete 2. pontjának i. alpontját, a minták szúrópróbaszerű vizsgálata nélkül.
                     
                  A rendszerre vonatkozó előírásnak akkor is alkalmazhatónak kell lennie, ha egy bizonyos tulajdonság tekintetében a viselkedést nem kell meghatározni, mert legalább egy tagállam egyáltalán nem rendelkezik erre a tulajdonságra vonatkozóan jogi követelménnyel (lásd a 89/106/EGK irányelv 2. cikkének (1) bekezdését, valamint adott esetben az értelmező dokumentumok 1.2.3. pontját). Ilyen esetekben a gyártó – amennyiben nem kíván a termék ilyen tekintetben vett viselkedéséről nyilatkozni – nem kötelezhető ennek a tulajdonságnak az ellenőrzésére.”